**PAPILDOMAS SUSITARIMAS Nr. 22 PRIE 2023-05-18 SUTARTIES NR. S‑493**

2024-09-06

Vilnius

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), juridinio asmens kodas 188710638, kurios registruota buveinė yra Kauno g. 22‑202, LT‑03212 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Užsakovas),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“ (atsakingas partneris – UAB „Fegda“)** UAB „Fegda“ juridinio asmens kodas 110801759, kurios registruota buveinė yra adresu Geologų g. 12, Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Jono Jablonskio, veikiančio pagal bendrovės įstatus, (toliau – Rangovas),

toliau kartu vadinamos **Šalimis**, o kiekviena atskirai **Šalimi**,

**atsižvelgdamos į tai, kad:**

1. 2023-05-18 Šalys sudarė viešojo pirkimo sutartį Nr. S-493 (toliau – **Sutartis**);
2. Sutarties pagrindu Rangovas įsipareigojo atlikti magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimo darbus (toliau - Darbai), o Užsakovas įsipareigojo laiku ir tinkamai atsiskaityti už atliktus Darbus;
3. Sutarties 130 punkte yra nurodyta, kad *„Sutarčiai vykdyti pasitelkiami šie subrangovai: nežinomi.“*, tačiau Rangovas 2023-04-17 pasiūlyme buvo išviešinęs faktą, kad Sutarties vykdymui subtiekėjai bus pasitelkiami, todėl Sutarties vykdymo metu Užsakovas pritarė Rangovo inicijuotiems subrangovų pasitelkimams ir Rangovas pasitelkė subrangovus: UAB „Kultūros vertybių paieška“, UAB „Alkesta“, UAB „Sumeda“, UAB „Arbora LT“, UAB „Inforsanas“, UAB „Vaidva“, UAB „Gevalda“, UAB „Dr Verslas“, MB „Rangos projektai“, UAB „Nerda“, UAB „Aarsleff“, MB „Betena“, UAB „Elektrifikacijos darbai“, UAB „Statybų paletė“, MB „Liutprojektai“, UAB „Inžinerinių linijų statyba“, UAB „INSTITA“, MB „Staneviciaus“, UAB „Idola“, UAB „Biseris“, UAB „Energosistemos“, MB „Kauno nuotekų sistemos“, UAB „Idola“, UAB „Sverika“, UAB „Statkasa“, UAB „Gerbūvio projektai“, UAB „Girida“;
4. 2024-08-27 raštu Nr. V-2-3268 (**Priedas Nr. 1**) Rangovas motyvuotai kreipėsi į Užsakovą dėl subrangovo UAB „Fima“ pasitelkimo ir pateikė pasitelkimo pagrindimą;
5. Užsakovas įvertinęs, kad subrangovų pasitelkimas tapo būtinas po to, kai rangovas sutiko atlikti papildomus vaizdo stebėjimo kamerų ir Wifi įrangos 64 km aikštelėje sumontavimo darbus, Priede Nr. 1 nurodytam subrangovų pasitelkimui neprieštarauja;
6. Toks Sutarties pakeitimas nelaikomas esminiu;

**vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 5 punktu, sudarė šį papildomą susitarimą prie Sutarties dėl subrangovų pasitelkimo (toliau – **Susitarimas**), kuriuo susitarė:

1. Sutarties 130 punktą pakeisti, nurodant jame pasitelkiamus subrangovus bei išdėstant minėtą punktą nauja redakcija: *„Sutarčiai vykdyti pasitelkiami šie subrangovai: UAB „Kultūros vertybių paieška“, UAB „Alkesta“, UAB „Sumeda“, UAB „Arbora LT“, UAB „Inforsanas“, UAB „Vaidva“, UAB „Gevalda“, UAB „Dr Verslas“, MB „Rangos projektai“, UAB „Nerda“, UAB „Aarsleff“, MB „Betena“, UAB „Elektrifikacijos darbai“, UAB „Statybų paletė“, MB „Liutprojektai“, UAB „Inžinerinių linijų statyba“, UAB „INSTITA“, MB „Staneviciaus“, UAB „Idola“, UAB „Biseris“, UAB „Energosistemos“, MB „Kauno nuotekų sistemos“, UAB „Idola“, UAB „Sverika“, UAB „Statkasa“, UAB „Gerbūvio projektai“, UAB „Girida“, UAB „Fima“. Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.“*
2. Kitos Sutarties nuostatos nekeičiamos.
3. Žodžiai ir sąvokos šiame Susitarime turi tas pačias reikšmes kaip ir Sutartyje bei Lietuvos Respublikos viešųjų pirkimų įstatyme.
4. Šis Susitarimas ir jo priedai yra neatskiriama Sutarties dalis.
5. Šalių tarpusavio santykiai, atsiradę šio Susitarimo pagrindu, tačiau jame nesureguliuoti, sprendžiami pagal Sutarties nuostatas.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Šis Susitarimas laikomas sudarytu bei įsigalioja nuo to momento, kai jį kvalifikuotu elektroniniu parašu pasirašo paskutinioji iš Šalių ir galioja tiek pat, kiek Sutartis.
8. Susitarimo priedai:
   1. Rangovo kreipimasis dėl papildomo rangovo pasitelkimo ir subrangovo raštas dėl informavimo apie tiesioginio atsiskaitymo galimybę.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |